Diari Oficial de la Generalitat Valenciana


Sumari del DOGV 7882, del 27-09-2016 (2016/7343)

Informació pública de l'aprovació de l'informe ambiental i territorial estratègic pel procediment simplificat del pla de reforma interior TI-8 del pla general d'ordenació urbana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7343


Data del document
:   05-08-2016

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * administració local
    * pla d'urbanisme

Informació pública de l'aprovació de l'informe ambiental i territorial estratègic pel procediment simplificat del pla de reforma interior TI-8 del pla general d'ordenació urbana. [2016/7343]  
Vista la proposta de l'informe ambiental i territorial estratègic del pla de reforma interior TU-8 Alcocó del pla general d'ordenació urbana, presentat per la mercantil Arcadia Playa, SL, l'Ajuntament de la Vila Joiosa ha dictat la Resolució d'Alcaldia número 1849, de 31 de maig de 2016, en què, en síntesi, s'ha adoptat l'acord següent:  
  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del pla de reforma interior TU-8 Alcocó del PGOU, d'acord amb els criteris de l'annex VIII de la Llei d'ordenació del territori, urbanisme i paisatge (LOTUP) per no tindre efectes significatius sobre el medi ambient, corresponent continuar la tramitació de l'expedient de planejament d'acord amb la normativa d'aplicació.  
Donar compte del contingut de la resolució de l'informe ambiental i territorial estratègic pel procediment simplificat als interessats que apareguen en la tramitació ambiental d'aquesta actuació, incloent aquest informe en la documentació de l'instrument de planejament urbanístic als efectes de posar-lo en coneixement tant de l'òrgan promotor com de l'òrgan substantiu.  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana als efectes del que disposa l'article 51.7 de la LOTUP.  
Segons estableix aquest article l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Cosa que faig pública als efectes oportuns.  
  
La Vila Joiosa, 5 d'agost de 2016.- L'alcalde: Andrés Verdú Reos.